Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: a 15/2001. (III. 3.) FVM rendelethez
Paragraph Index: 2437

2. Törzskönyvezés, teljesítményvizsgálat végzése, tenyészérték megállapítása 2.1. Törzskönyvezés törzs- és szaporító telepen — támogatást igényelhet az elismert tenyésztő egyesület a tenyészetszámmal ellátott hiteles ellenőrzésbe vont állományok törzskönyvezéséért. Az igényjogosultságot az átadott fialási rekordokról hivatalosan az OMMI igazolja, melyet a 60 napon belül kiállított igénylőlaphoz mellékelni kell. Az igazolás kiadásának feltétele a pontos, szabályos adatátadás és az egyéb kapcsolódó adatok (búgatás, választás, selejtezés, egyedi azonosítók) tekintetében a kódrendszer szabályos használata. 2.2. Reprodukciós tesztadatok gyűjtése — támogatást igényelhet az elismert tenyésztő szervezet a Sertés Teljesítményvizsgálati Kódex előírásai alapján Reprodukciós tesztbe vont végtermék előállító telepeken végzett adatgyűjtés után. Az igényjogosultságot hivatalosan az OMMI igazolja, melyet a 60 napon belül kiállított igénylőlaphoz mellékelni kell. Az igazolás kiadásának feltétele azonos a törzs- és szaporító telepek feltételeivel. 2.3. Genetikai vizsgálatok — támogatást igényelhet a tenyésztő a stresszérzékenység megállapításáért. Az igényjogosultságot a vizsgálatot végző laboratórium iktatószámmal ellátott jelentésével és a számlával kell igazolni, melyet a 60 napon belül kiállított igénylőlaphoz kell mellékelni. 2.4. Intramuszkuláris zsír vizsgálat — támogatást igényelhet a tenyésztő a HVT vagy HVV vizsgálatba vont sertések intramuszkuláris zsír% megállapításáért. Az igényjogosultságot a vizsgálatot végző laboratórium iktatószámmal ellátott jelentésével és a 60 napnál nem régebbi számlával kell igazolni, melyet csatolni kell a támogatási kérelemhez. A teljesítést az OMMI a támogatási kérelmen iktatószámmal ellátva igazolja. 2.5. Üzemi sajátteljesítmény vizsgálat — támogatást igényelhet az elismert tenyésztő egyesület, ha a Teljesítményvizsgálati Kódex előírásainak megfelelően végzett vizsgálati eredményeket (három ponton történő szalonnavastagság mérés) a tenyésztő egyesület rögzíti a számítógépes rendszerbe és átadja az OMMI részére. Az igényjogosultságot igazolni az OMMI által hitelesített, iktatott és 60 napnál nem régebbi, az adatok átvételéről kiadott listával kell, az igazolt ÜSTV rekordok számának megfelelően, melyet az igénylőlaphoz mellékelni kell. A hitelesítés feltétele a pontos, szabályos adatátadás. 2.6. EUROP üzemi sajátteljesítmény vizsgálat — támogatást igényelhet az elismert tenyésztő egyesület, ha a Teljesítményvizsgálati Kódex előírásainak megfelelően végzett vizsgálati eredményeket (a vágóhídi minősítő technikának megfelelően szalonnavastagság és karaj átmérő mérés és színhús százalék számítás) a tenyésztő egyesület rögzíti a számítógépes rendszerbe, és átadja az OMMI részére. Az igényjogosultságot igazolni az OMMI által hitelesített, iktatott és 60 napnál nem régebbi, az adatok átvételéről kiadott listával kell, az igazolt ÜSTV rekordok számának megfelelően, melyet az igénylőlaphoz mellékelni kell. A hitelesítés feltétele a pontos, szabályos adatátadás. 2.7. Hízékonyság- és vágóértékteljesítmény vizsgálat — támogatást igényelhet a tenyésztő a Teljesítményvizsgálati Kódex előírásainak megfelelően végzett egyedi és falkás (végtermékteszt) vizsgálatok végzése alapján, az adat központi adatbankba történő átadását követően. Az igényjogosultságot hivatalosan az OMMI igazolja, melyet a 60 napon belül kiállított igénylőlaphoz mellékelni kell. 2.8. Üzemi ivadékteljesítmény vizsgálat — támogatást igényelhet a tenyésztő az elismert tenyésztő szervezet útján a törzskönyvi ellenőrzésbe vont állományokból vágóhídra szállított egyedileg megjelölt állatok után, a vágósúly és az EUROP minősítési eredmények egyedre vonatkozó teljesítményvizsgálat célját szolgáló visszajelzése esetén. Az adatokat számítógépen kell rögzíteni, és feldolgozásra az OMMI-nek átadni. Az igényjogosultságot az ellenőrzött, értékelésre alkalmas adatok alapján hivatalosan az OMMI igazolja, melyet a 60 napon belül kiállított igénylőlaphoz kell mellékelni. 2.9. BLUP tenyészértékbecslés céljából végzett ivadékvizsgálat esetén támogatást igényelhet az a tenyésztő, aki a tenyésztő szervezet által vizsgálatra kijelölt apaállattól spermát fogad és az OMMI-hez benyújtott ivadékvizsgálati tervnek megfelelően egy apától legalább négy ivadékot vizsgálatra a teljesítményvizsgáló állomásnak átad. A BLUP ivadékvizsgálati támogatás csak abban az esetben vehető igénybe, ha egy kantól három üzemből legalább 12 ivadékot (3× 4) adnak át a TVÁ-nak. Az igényjogosultságot az átvett ivadékok alapján az OMMI iktatószámmal ellátva igazolja. A 60 napnál nem régebbi igazolást a támogatási kérelemhez kell csatolni. III. Juhtenyésztés

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes